მენამი

მენამი, მენამ-ჩაო-პრაია – მდინარე ინდოჩინეთის ნახევარკუნძულზე, ტაილანდის უდიდესი მდინარე. სიგრძე დაახლოებით 1200 კილომეტრი, აუზის ფართობი დაახლოებით 150 000 კმ². სათავე აქვს ქუნთანის ქედის კალთებზე, უმთავრესად მიედინება დაბლობზე, ერთვის ტაილანდის ყურეს. წყალხუვია მაისიდან ნოემბრამდე. მენამის დელტაშია ქალაქები ბანგკოკი და აიუთაია.

რესურსები ინტერნეტში

კატეგორია:ტაილანდის მდინარეები